# REGLUGERÐ

## um öryggiseftirlit með rekstrarstjórnun flugumferðar og flugleiðsöguþjónustu.

### I. KAFLI

## Almenn ákvæði



#### Markmið.

Markmið reglugerðar þessarar er að kveða á um kröfur til öryggiseftirlits með flugleiðsöguþjónustu og rekstrarstjórnun flugumferðar fyrir almenna flugumferð.



#### Gildissvið.

Reglugerð þessi gildir um eftirlit með flugleiðsöguþjónustu og rekstrarstjórnun flugumferðar og tekur ekki til herflugs eða herþjálfunarflugs.

#### Lögbært eftirlitsyfirvald og framkvæmd.

Hið lögbæra eftirlitsyfirvald samkvæmt reglugerð þessari er Samgöngustofa. Samgöngustofa annast tilkynningar til Eftirlitsstofnunar EFTA á grundvelli reglugerðarinnar.

#### Rekstrarfyrirmæli.

Rekstrarfyrirmæli í formi tilskipunar um öryggi, samkvæmt 13. gr. reglugerðar (ESB) nr. 1034/2011, skal gefa út í samræmi við 1. mgr. 84. gr. laga um loftferðir nr. 60/1998 með síðari breytingum.

#### Innleiðing.

Með reglugerð þessari öðlast gildi hér á landi framkvæmdarreglugerð framkvæmdastjórnarinnar (ESB) nr. 1034/2011 frá 17. október 2011 um öryggiseftirlit með rekstrarstjórnun flugumferðar og flugleiðsöguþjónustu og um breytingu á reglugerð (ESB) nr. 691/2010, með þeim breytingum og viðbótum sem leiða af XIII. viðauka EES-samningsins, bókun 1 um altæka aðlögun og öðrum ákvæðum hans, samkvæmt ákvörðun sameiginlegu EES-nefndarinnar nr. 230 frá 13. desember 2013. Reglugerðin er birt í EES-viðbæti við Stjórnartíðindi Evrópusambandsins nr. 4 frá 23. janúar 2014, bls. 395.



#### Gildistaka.

Reglugerð þessi er sett samkvæmt heimild í 57. gr. a, sbr. 145. gr. laga um loftferðir nr. 60/1998, með síðari breytingum og öðlast þegar gildi. Um leið fellur reglugerð nr. 354/2009, um eftirlit með flugleiðsöguþjónustu og rekstrarstjórnun flugumferðar, úr gildi.

#### Innanríkisráðuneytinu, ....